**Z M L U V A**

**o poskytovaní informácií z monitorovania verejných informačných zdrojov**

**uzatvorená podľa Autorského zákona, § 269 ods. 2 zákona č. 513/1991 Zb. Obchodný zákonník a podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v platnom znení**

**(ďalej iba „zmluva”)**

**Čl. 1**

**Zmluvné strany**

**Objednávateľ: Slovenská inovačná a energetická agentúra**

Sídlo: Bajkalská 27, 827 99 Bratislava

Zastúpená: Ing. Peter Blaškovitš, generálny riaditeľ

IČO: 00002801

DIČ: 2020877749

IČ DPH: SK 2020877749

Právna forma: štátna príspevková organizácia zriadená rozhodnutím ministra hospodárstva SR č.63/1999 s účinnosťou od 1.5.1999 v znení nadväzujúcich rozhodnutí

Bankové spojenie: Štátna pokladnica

Číslo účtu: SK65 8180 0000 0070 0006 2596

BIC: SPSRSKBA

Vecne zodpovedná osoba: Stanislav Jurikovič

Kontakt: tel.: 0907 857 678, e-mail: stanislav.jurikovic@siea.gov.sk

**(ďalej len „Objednávateľ“)**

a

**Poskytovateľ:**

Sídlo:

Zastúpený:

IČO:

DIČ:

IČ DPH:

Zápis v registri:

Bankové spojenie:

Číslo účtu / IBAN:

Osoba oprávnená rokovať vo veciach zmluvy:

**(ďalej len „Poskytovateľ“),**

**uzatvárajú túto zmluvu o poskytovaní informácií z monitorovania verejných informačných zdrojov ako výsledok verejného obstarávania**

**(ďalej len „zmluva“).**

**Čl. 2**

**Predmet zmluvy**

2.1. Predmetom zmluvy je záväzok Poskytovateľa, vykonávať pre Objednávateľa denný monitoring médií pokrývajúcich územie Slovenskej republiky za podmienok ustanovených touto zmluvou, a to v rozsahu:

2.1.1 Monitoring médií, ktorý predstavuje špecifickú aktivitu Poskytovateľa, spočívajúcu v sledovaní médií, predovšetkým televíznych a rozhlasových staníc, printových médií, týždenníkov, dvojtýždenníkov, mesačníkov, regionálnej a národnostnej tlače a internetových stránok na základe dodaných kľúčových slov od Objednávateľa a ich následné empirické spracovanie do textovej podoby, v jednom elektronickom súbore, ktorý je dodávaný každý pracovný deň, formou elektronickej pošty na e-mailovú adresu/adresy, určené Objednávateľom, zároveň prístup do online databázy mediálnych výstupov, monitoring blogov a dodanie scanov novinových článkov vo formáte .jpg. Podrobný opis predmetu zákazky - monitoringu médií, tvorí prílohu č.1 tejto zmluvy.

2.2. Predmetom tejto zmluvy je zároveň záväzok Objednávateľa uhradiť Poskytovateľovi cenu za poskytnuté plnenie (služby) v zmysle článku 5 tejto zmluvy.

**Čl. 3**

**Práva a povinnosti zmluvných strán**

3.1. Poskytovateľ sa zaväzuje vyhotovovať monitoring médií minimálne v rozsahu médií, ktorý je uvedený v prílohe č. 1 tejto zmluvy, pričom:

3.1.1 Kľúčové slová, z ktorých sa vyhotovuje monitoring médií v celkovom počte najviac 100 ks, 1-5 slovných výrazov vrátane tvarov, ktoré vznikajú pri ich ohýbaní, budú oznámené Poskytovateľovi   
e-mailom do 5 (piatich) pracovných dní po nadobudnutí účinnosti tejto zmluvy. Objednávateľ   
si vyhradzuje právo neobmedzene meniť zoznam kľúčových slov počas trvania tejto zmluvy.

3.1.2 V prípade audio, alebo audiovizuálnych výstupov je Poskytovateľ povinný zabezpečiť doslovný prepis takýchto nahrávok

3.1.3 Poskytovateľ sa zaväzuje sprístupniť objednávateľovi vzdialený prístup do elektronickej podoby zálohovaného monitoringu médií podľa tejto zmluvy, pričom podmienky tohto prístupu oznámi poskytovateľ objednávateľovi do 5 pracovných dní odo dňa nadobudnutia účinnosti tejto zmluvy.

3.2. Poskytovateľ je povinný zabezpečiť dodržiavanie zákona č. 185/2015 Z. z. (Autorský zákon) v platnom znení (ďalej len „zákon č. 185/2015 Z .z.“). Predovšetkým a najmä uzatvoriť zmluvy a vysporiadať vzťahy s držiteľmi autorských práv k plneniam špecifikovaným v článku 2, ktoré majú charakter diela, podľa Autorského zákona.

3.3. Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedeli v súvislosti s plnením tejto zmluvy, príslušné ustanovenia zákona č. 211/2000 Z.z. o slobodnom prístupe   
k informáciám a o zmene a doplnení niektorých zákonov (zákon o slobode informácií) však nie sú týmto článkom dotknuté.

**Čl. 4**

**Spôsob čas a miesto plnenia**

4.1. Poskytovateľ sa zaväzuje každý pracovný deň najneskôr do 08:00 hodiny ráno zaslať denný monitoring médií za obdobie, bezprostredne nadväzujúce na obdobie pokryté predchádzajúcim monitoringom médií, na elektronické adresy určené Objednávateľom.

4.2. Objednávateľ je oprávnený na základe e-mailovej požiadavky kedykoľvek zmeniť e-mailovú adresu/adresy, na ktoré sú monitoringy médií zasielané. Takúto zmenu je povinný Poskytovateľovi oznámiť minimálne 3 pracovné dni vopred, pričom Poskytovateľ je povinný akceptáciu žiadosti potvrdiť Objednávateľovi e-mailom bezodkladne po jej vybavení.

4.3. Objednávateľ môže na základe e-mailovej požiadavky kedykoľvek rozšíriť alebo znížiť počet kľúčových slov, prípadne zmeniť kľúčové slová, ktoré sú predmetom monitoringu médií. Takúto zmenu je povinný Poskytovateľovi oznámiť minimálne 3 pracovné dni vopred, pričom Poskytovateľ je povinný akceptáciu žiadosti potvrdiť Objednávateľovi e-mailom bezodkladne po jej vybavení.

**Čl. 5**

**Cena a platobné podmienky**

5.1. Cena za riadne a včas vykonaný predmet tejto zmluvy, je dohodnutá v súlade s § 3 ods. 1 zákona NR SR č. 18/1996 Z. z. o cenách v znení neskorších predpisov.

5.2. Cena za predmet zmluvy/mesiac bez DPH : ........................................ eur

DPH ( %).................................................................. eur

Cena za predmet zmluvy/mesiac vrátane .... % DPH: .................................... eur

Cena za predmet zmluvy celkom bez DPH : ........................................ eur

Cena (na celé obdobie účinnosti zmluvy) za predmet zmluvy bez DPH : ................................. eur

DPH (20%).................................................................. eur

Cena za predmet zmluvy vrátane 20 % DPH: .................................... eur

Slovom: ....................................................................eur.

K cene bude vždy pripočítaná DPH vo výške podľa všeobecne záväzných právnych predpisov platných   
v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto zmluve, ale Poskytovateľ bude automaticky účtovať výšku sadzby DPH platnej   
v čase poskytnutia zdaniteľného plnenia.

5.3. Cena za plnenie predmetu zmluvy sa bude účtovať alikvotne mesačne vo výške uvedenej v bode 5.2. tohto článku zmluvy a to na základe faktúry Poskytovateľa, ktorú je povinný vystaviť najneskôr   
do 5. pracovného dňa mesiaca, nasledujúceho po dni dodania fakturovaného čiastkového plnenia predmetu zmluvy. Splatnosť faktúry je 30 dní odo dňa jej preukázateľného doručenia Objednávateľovi.

5.4. Ak faktúra nebude obsahovať náležitosti vyžadované príslušnými všeobecne záväznými právnymi predpismi, Objednávateľ je oprávnený faktúru vrátiť Poskytovateľovi. V takomto prípade sa preruší plynutie lehoty splatnosti a nová lehota splatnosti začne plynúť odo dňa doručenia opravenej alebo novo vystavenej faktúry Objednávateľovi.

5.5. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy   
na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Čl. 6**

**Sankcie**

6.1. Objednávateľ je oprávnený od zmluvy odstúpiť v prípade, ak zistí, že Poskytovateľ nemá dostatočne vysporiadané zmluvy a vzťahy s držiteľmi autorských práv v zmysle zákona č. 185/2015 Z.z. Zmluva

v tomto prípade zaniká dňom písomného doručenia oznámenia o odstúpení od zmluvy Poskytovateľovi. Objednávateľ má nárok na náhradu škody, ktorá by mu takouto činnosťou mohla vzniknúť.

6.2. Objednávateľ je oprávnený žiadať od Poskytovateľa úhradu zmluvnej pokuty vo výške celkového plnenia tejto zmluvy v prípade, ak sa dodatočne zistí, že Poskytovateľ má nevysporiadané práva s držiteľmi autorských práv v zmysle zákona č. 185/2015 Z.z. Zaplatením pokuty nie je dotknutý nárok na náhradu škody.

6.3. Objednávateľ je oprávnený od zmluvy odstúpiť, ak bol Poskytovateľovi uložený jeden, alebo viacero trestov, uvedených v § 10 zákona č. 91/2016 Z.z. o trestnej zodpovednosti právnických osôb. Účinky odstúpenia nastanú dňom doručenia odstúpenia Poskytovateľovi, alebo k inému termínu, ktorý Objednávateľ v odstúpení uvedie.

6.4. Ak je Objednávateľ v omeškaní s plnením svojho peňažného záväzku voči Poskytovateľovi, je povinný zaplatiť Poskytovateľovi úrok z omeškania vo výške stanovenej Obchodným zákonníkom v platnom znení.

6.5. Poskytovateľ je oprávnený od zmluvy odstúpiť v prípade, ak Objednávateľ bude v omeškaní s plnením svojho peňažného záväzku voči Poskytovateľovi o viac ako 30 dní.

**Čl. 7**

**Trvanie zmluvy a zmena zmluvných podmienok**

7.1. Táto zmluva sa uzatvára na dobu určitú **od 1.1.2022 do 31.12.2023.**

7.2. Pred uplynutím doby platnosti zmluvy možno jej platnosť ukončiť dohodou zmluvných strán alebo výpoveďou i bez udania dôvodu s výpovednou lehotou jeden mesiac.

7.3. Výpoveď v zmysle bodu 7.2 musí byť preukázateľne - písomne doručená druhej zmluvnej strane, pričom výpovedná doba začína plynúť prvým dňom nasledujúceho mesiaca po doručení výpovede.

7.4. Zmluvné strany sa dohodli, že túto zmluvu je možné meniť výlučne na základe písomného dodatku, podpísaného obidvoma zmluvnými stranami, s výnimkou zmien, definovaných v bodoch 4.2 a 4.3, kedy   
sa dodatok k zmluve nevyžaduje.

**Čl. 8**

**Záverečné ustanovenia**

8.1. Vzťahy zmluvných strán neupravené touto zmluvou sa riadia príslušnými ustanoveniami Obchodného zákonníka, Občianskeho zákonníka**,** Autorského zákonaa ďalšími všeobecne záväznými právnymi predpismi, podľa právneho poriadku Slovenskej republiky.

8.2. Práva z tejto zmluvy nie sú prevoditeľné bez predchádzajúceho písomného súhlasu obidvoch zmluvných strán. Poskytovateľ bude oprávnený postúpiť neuhradené pohľadávky len s predchádzajúcim písomným súhlasom Objednávateľa.

8.3. Zmluva nadobúda platnosť dňom podpisu oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.

8.4. Zmluvné strany vyhlasujú, že ich zmluvná voľnosť nebola obmedzená, zmluvu uzatvorili na základe slobodnej vôle, zmluva nebola uzatvorená v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú.

8.5. Zmluvné strany sa dohodli, že písomnosti podľa tejto zmluvy sa doručujú osobne, poštou alebo emailom. Písomnosti doručované poštou sa doručujú na adresu sídla zmluvných strán uvedenú v záhlaví tejto zmluvy. Písomnosti doručované osobne sa považujú za doručené v deň ich prevzatia, alebo dňom, kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň, keď sa zásielka vrátila odosielateľovi späť ako nedoručená,   
aj keď sa o nej adresát nedozvedel. Písomnosti doručované prostredníctvom emailu sa považujú za doručené nasledujúci pracovný deň po ich odoslaní na emailovú adresu kontaktných osôb. Na doručovanie písomností týkajúcich sa vzniku, zmeny alebo zániku zmluvy, akéhokoľvek porušenia zmluvy, na doručovanie faktúr alebo účtovných dokladov (vrátane ich príloh), sa nepoužije email.

8.6. Táto zmluva sa vyhotovuje v 3 rovnopisoch, pričom 2 rovnopisy dostane Objednávateľ a jeden Poskytovateľ.

Za Objednávateľa Za Poskytovateľa

V Bratislave, dňa :\_\_\_\_\_\_\_\_\_\_\_\_\_\_\_\_ V Bratislave, dňa :\_\_\_\_\_\_\_\_\_\_\_\_\_\_\_\_\_

Za Objednávateľa: Za Poskytovateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Peter Blaškovitš

generálny riaditeľ